Belgian cyclist Antoine Demoitie dies
ప్రముఖ బెల్జియం సైక్లిస్ట్‌ ఆంటోయిన్‌ డెమోయ్‌టీ మృతి
ప్రముఖ బెల్జియం సైక్లిస్ట్‌ ఆంటోయిన్‌ డెమోయ్‌టీ(25) జెంట్‌-వెవిల్‌జమ్‌ రేసులో జరిగిన ప్రమాదంలో మరణించారు.
TNN | Updated:
Mar 28, 2016, 05:04PM IST
ప్రముఖ బెల్జియం సైక్లిస్ట్‌ ఆంటోయిన్‌ డెమోయ్‌టీ(25) జెంట్‌-వెవిల్‌జమ్‌ రేసులో జరిగిన ప్రమాదంలో మరణించారు. ఆదివారం బెల్జియంలో జరిగిన సైక్లింగ్‌ రేస్‌లో ఆంటోయిన్‌ పాల్గొన్నారు. అందులో భాగంగా ఉత్తర ఫ్రాన్స్‌ నుంచి వెళుతుండగా ఓ మోటర్‌ బైకు అతని వాహనాన్ని ఢీకొంది. ఈ సమయంలో వెనుక నుంచి వస్తున్న పలువురు రేసర్లు కూడా పడిపోయారు. ఈ ప్రమాదంలో తీవ్రంగా గాయపడిన ఆంటోయిన్‌ను అధికారులు స్థానిక ఆస్పత్రికి తరలించారు. అక్కడ చికిత్స పొందుతూ ఆంటోయిన్‌ కన్నుమూశారు. ఈ ప్రమాదంలో గాయపడిన పలువురు సైక్లిస్ట్‌లు ఆసుపత్రిలో చికిత్స పొందుతున్నారు. ఆంటోయిన్‌కు పలువురు సైక్లిస్టులు సామాజిక మాధ్యమాల్లో నివాళులర్పించారు.